stanford-oval/wikipedia huggingface dataset:
Hannelore Elsner

| Hannelore Elsner |
| --- | --- |
 Hannelore Elsner vuonna 2011
Henkilötiedot
Syntynyt: 26. heinäkuuta 1942 Burghausen, Baijeri, Saksa
Kuollut: 21. huhtikuuta 2019 (76 vuotta) Baijeri, Saksa
Ammatti:  näyttelijä
Puoliso:  Gerd Vespermann (vih. 1964; ero 1966) Uwe Carstensen (vih. 1993; ero 2000)
Lapset:  1
Näyttelijä
Aktiivisena:  1959–2019
Merkittävät roolit:  “Lea Sommer” Etsivä Lea Sommer “Nanna Flanders” Ei tulevaisuutta “Trudi Angermeier” Cherry Blossoms
Aiheesta muualla
www.hannelore-elsner.de
IMDb 
Elonet
AllMovie
SvDB
Hannelore Elsner (oik. Hannelore Elstner; 26. heinäkuuta 1942 Burghausen, Baijeri, Saksa – 21. huhtikuuta 2019) oli saksalainen näyttelijä. Hänet tunnetaan parhaiten rikossarjasta Etsivä Lea Sommer (saks. Die Kommisarin), jossa hän esitti samannimistä pääosahenkilöä vuosina 1994–2006. Hän näytteli myös elokuvissa Iwanow (1971), Elsa (1991), A Girl Colled Rosa Marie (1996), Ei tulevaisuutta (2000), Ende der Saison (2001), Mein letzer Film (2002), Go For Zucker (2004) ja Cherry Blossoms (2008).
Palkinnot

Honorary Award of the Bavarian Minister President (2006)
Hessian TV Award (2003)
Film Award in Gold (2000, 2003)
Adolf Grimme Award of Gold (2002)
Bambi (2002)
Bavarian Film Award (2001)
Special Mention Istanbul International Film Festival (2001)
Silver Hugo Chicago International Film Festival (2000)
Tele Star (1995)
Silver Nymph Monte Carlo Film Festival (1991)
Goldene Kamera (1971)
Ehdokkuudet

Film Award in Gold (2005, 2008)
Golden Lion (1997)
Yksityiselämä

Hannelore Elsner oli kaksi kertaa naimisissa, joista molemmat ovat päättyneet eroon. Hänellä on yksi poika Dominik (s. 1981) ohjaaja Dieter Wedelin kanssa. Hän seurusteli viimeksi Gunter Blambergerin kanssa. Elsner valmistui Burghausenin draamakoulusta vuonna 1962.
Aiheesta muualla

Hannelore Elsner Internet Movie Databasessa. (englanniksi)
Hannelore Elsnerin fanisivut (saksaksi)
Axel Lundegård

| Axel Lundegård |
| --- | --- |
 Axel Wilhelm Lundegård
Henkilötiedot
Syntynyt: 1861
Kuollut: 1930 (68–69 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Axel Wilhelm Lundegård (17. joulukuuta 1861 Västra Sallerup – 20. joulukuuta 1930 Tukholma) oli ruotsalainen kirjailija. Läheinen ystävyysliitto ja kirjallinen yhteistyö Viktoria Benedictssonin kanssa oli tärkeä tekijä hänen kirjallisessa kehityksessään. Benedictssonin kuoleman jälkeen Lundegård julkaisi hänen elämäkertansa Viktoria Benedictsson (1890) sekä myöhemmin romantisoidun kuvauksen hänen elämästään (Elsa Finne, 1902).
Lundegårdin runsaasta tuotannosta muita esimerkkejä ovat romaanit Röde prinsen (1889), La mouche, kuvaus kuolevasta Heinestä (1891), Titania (I–II, 1892), Stormfågeln (1893), Tannhäuser (I–II, 1895) ja Asra (1898). Myöhemmin hän liikkui etupäässä historiallisen romaanin alalla ja kirjoitti useita värikkäitä ja eloisia kuvauksia, kuten Struensee (I–III, 1898–1900), Drottning Margareta (I–II, 1905–1906), Drottning Filippa (1907) sekä Drottning Cilla (1910).
Tuotteliaisuutensa runsauden vuoksi Lundegård usein toistaa itseään; hänen henkilökuvauksensa on sattuvaa, mutta harvoin syvällistä, hänen sanontansa huoliteltua, mutta jossain määrin sovinnaista.
Aiheesta muualla

Kuvia tai muita tiedostoja aiheesta Axel Lundegård Wikimedia Commonsissa
HOJKS

HOJKS eli henkilökohtainen opetuksen järjestämistä koskeva suunnitelma on opintosuunnitelma, joka tulee laatia niille oppilaille, joille on tehty perusopetuslain mukainen hallinnollinen erityisen tuen päätös; kaikille erityisopetusta saaville oppilaille sitä ei siis laadita. Suunnitelmaan kirjataan oppilaan tarvitsemat pedagogiset järjestelyt, arviointi, resurssit, yhteistyötahot ja vastuualueet eri tahojen kanssa sekä kehityksen ja kasvun seuranta. Suunnitelma voidaan laatia perusopetuksessa tai ammatillisessa opetuksessa olevalle; lukiossa sitä ei voi laatia.
Laadittava jokaiselle erityiseen tukeen otetulle

Jokaiselle erityiseen tukeen otetulle tai siirretylle oppilaalle tulee laatia hyväksyttyyn opetussuunnitelmaan perustuva, henkilökohtainen opetuksen järjestämistä koskeva suunnitelma (HOJKS). Henkilökohtaisen opetuksen järjestämistä koskevan suunnitelman tehtävänä on tukea pitkäjänteisesti oppilaan yksilöllistä oppimisprosessia. Oppilaan arviointi perustuu yleiseen oppimäärään tai siihen yksilölliseen oppimäärään, joka hänelle on asetettu henkilökohtaisessa opetuksen järjestämistä koskevassa suunnitelmassa. Henkilökohtaisen opetuksen järjestämistä koskevan suunnitelman laatimiseen osallistuvat moniammatillisessa yhteistyössä oppilaan opettajat, oppilashuollon asiantuntijat sekä mahdollisuuksien mukaan oppilas itse ja aina oppilaan huoltajat.
Sisältö

Henkilökohtainen opetuksen järjestämistä koskevan suunnitelman (HOJKS) tulee ammatillisessa opetuksessa sisältää (A 811/1998, 8 § mukaan)
suoritettava tutkinto
opetuksessa noudatettavat tutkinnon perusteet
tutkinnon laajuus
opiskelijalle laadittu henkilökohtainen opetussuunnitelma
opiskelijan saamat erityiset opetus- ja opiskelijahuollon palvelut
muut henkilökohtaiset palvelu- ja tukitoimet sekä
erityisopetuksen perusteet
Perusopetuksessa perusopetuslain 17 a § mukaan suunnitelman keskeisestä sisällöstä määrätään opetussuunnitelman perusteissa.
16.4.2004 hyväksyttyjen perusopetuksen opetussuunnitelman perusteiden mukaan HOJKSin tulee sisältää seuraavat tiedot sen mukaan kuin on tarve oppilaan opetuksen yksilöimiseksi:
kuvaus oppilaan oppimisvalmiuksista ja vahvuuksista, oppimiseen liittyvistä erityistarpeista sekä näiden edellyttämistä opetus- ja oppimisympäristöjen kehittämistarpeista
opetuksen ja oppimisen pitkän ja lyhyen aikavälin tavoitteet
oppilaan opinto-ohjelmaan kuuluvien oppiaineiden vuosiviikkotuntimäärät
luettelo niistä oppiaineista, joissa oppilaan opiskelu poikkeaa muun opetuksen mukaisista oppimääristä
niiden oppiaineiden tavoitteet ja keskeiset sisällöt, joissa oppilaalla on yksilöllinen oppimäärä
oppilaan edistymisen seurannan ja arvioinnin periaatteet
opetukseen osallistumisen edellyttämät tulkitsemis- ja avustajapalvelut, muut opetus- ja oppilashuoltopalvelut, kommunikointitavat sekä erityiset apuvälineet ja oppimateriaalit
kuvaus oppilaan opetuksen järjestämisestä muun opetuksen yhteydessä ja/tai erityisopetuksen ryhmässä
henkilöt, jotka osallistuvat oppilaan opetus- ja tukipalveluiden järjestämiseen sekä heidän vastuualueensa
tukipalvelujen toteutumisen seuranta.
Opetus yksilöllisen tarpeen mukaan

Silloin, kun opetusta ei voida oppilaan vaikean vamman tai vaikean sairauden vuoksi järjestää oppiaineittain laaditun oppimäärän mukaisesti, opetus tulee järjestää toiminta-alueittain. Opetussuunnitelmaan kuuluvat toiminta-alueet ovat motoriset taidot, kieli ja kommunikaatio, sosiaaliset taidot, päivittäisten toimintojen taidot ja kognitiiviset taidot. Toiminta-alueet tulee jakaa opetussuunnitelmassa osa-alueiksi. Jos oppilaalla ei ole enää tarvetta erityisopetukseen, tulee tehdä hallinnollinen päätös hänen siirtämisestään yleisopetukseen. Ammatillinen erityisopetus tulee järjestää ammattiaineittain niiltä osin kuin tarvetta esiintyy. Muilta osin opetus järjestetään normaalin opetussuunnitelman mukaisesti .
Erityisopetuksen saatavuus

Suomen lain mukaan jokaisella tulee olla tasaveroiset mahdollisuudet saada koulutusta. Tämä merkitsee, että erityisopetusta tulee olla saatavilla niin peruskoulussa kuin ammatillisissa oppilaitoksissa kaikilla opintolinjoilla.
HMAS Napier

| HMAS Napier |
| --- | --- |
 HMAS Napier

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  26. heinäkuuta 1939
Laskettu vesille:  22. toukokuuta 1940
Palveluskäyttöön:  11. joulukuuta 1940
Poistui palveluskäytöstä:  25. lokakuuta 1945
Tekniset tiedot
Uppouma:  1 760 t (standardi) 2 550 t (max)
Pituus:  108,66 m
Leveys:  10,87 m
Syväys:  4,98 m (max)
Koneteho:  40 000 shp
Nopeus:  36 solmua
Miehistöä:  226
Aseistus
Aseistus:  6 × QF 4,7″ Mk XII kaksiputkisina Mk XIX -asennuksina 4 × QF 2 naulan Mk VIII neliputkisena Mk VII -asennuksena 2 × nelipiippuista Vickers .50″ Mk III -ilmatorjuntakonekivääriä 1 × kaksipiippuinen .303″ Lewis -ilmatorjuntakonekivääri 10 × 21″ (533 mm) PR Mk II -torpedoputkea 30 × syvyyspommia
HMS Napier (viirinumero G97 ja vuonna 1945 D13) oli Australian kuninkaallisen laivaston N-luokan hävittäjä toisessa maailmansodassa. Aluksen omistajana toimi koko sen palvelusuran Britannian kuninkaallinen laivasto.
Valmistus

Alus tilattiin Fairfield Shipbuilding and Engineering Companylta Govanista, missä köli laskettiin 26. heinäkuuta 1939. Alus laskettiin vesille 22. toukokuuta 1940 kumminaan valmistustelakan toimitusjohtajan George W. Barrin puoliso. Alus nimettiin Krimin sodassa Bomarsundia piirittäneen laivasto-osaston komentajan, amiraali Sir Charles Napierin (1786–1860) mukaan. Alus otettiin palvelukseen 28. marraskuuta ensimmäisenä päällikkönään Stephen H. T. Arliss.
Palvelus

Napier liitettiin suoraan Australian kuninkaalliseen laivastoon 28. marraskuuta 1940 ensimmäisenä päällikkönään Britannian kuninkaallisen laivaston kapteeni Stephen H. T. Arliss, jonka alaisuudessa ollut upseeristo koostui pääosin Australian laivaston upseereista lukuun ottamatta pientä ydinjoukkoa. Aluksen muu miehistö oli täysin australialainen. Alus kouluttautui tuleviin tehtäviinsä Scapa Flow’ssa, jonka päätyttyä se partioi Atlantilla suojaten saattueita.
Palvelus > Välimerellä

Toukokuussa 1941 alus siirrettiin sisaraluksensa HMAS Nizamin kanssa Välimerelle hieman ennen Kreetan evakuointia. Alus osallistui ensin saattueen suojaamiseen, jolloin se vaurioitui lievästi lähelle osuneesta pommista. Toukokuun lopulla alus suojasi laivaston raskaita aluksia Kreetan itä- ja eteläpuolella. Hävittyään Kreetan taistelun liittoutuneiden johto päätti saarella olleiden joukkojen evakuoinnista, jolloin Napier määrättiin evakuointiin.
Alus johti 28. toukokuuta 7. hävittäjälaivueen Aleksandriasta Kreetalle. Laivue saapui Sfakiaan kohtaamatta vihollista. Seuraavana aamuna Napierille nousi 296 sotilasta, kolme naista sekä kaksi siviiliä, kymmenen merimiestä, kaksi lasta ja koira. Osaston lähtiessä paluumatkalle se joutui ilmahyökkäykseen, jossa Nizam vaurioitui. Aamulla 30. toukokuuta laivue lähti takaisin Kreetalle. Aluksista kaksi joutui palaamaan takaisin, ja ainoastaan Nizam ja Napier pääsivät saarelle pyrkien ottamaan kansilleen neljän aluksen evakuointimäärän. Nizamiin nousi 698 sotilasta ja Napieriin 705. Paluumatkalla alukset joutuivat ilmahyökkäyksiin.
Evakuoinnin päätyttyä alus vietti seuraavat kaksi ja puoli kuukautta Aleksandriassa Port Saidin satamassa korjaten vaurioita ja miehistön toipuessa taisteluista. Aluksen tehtävänä oli ankkurissa ollessaan tukea sataman ilmapuolustusta. Ensimmäisenä ankkurissaoloyönä satama joutui ilmahyökkäykseen. Aluksen korjaukset valmistuivat elokuussa, ja se palasi johtoalukseksi 7. laivueeseen, jonka muut alukset olivat (HMS Jaguar, HMS Jackal, HMS Javelin ja HMS Kingston.
Vuoden 1941 lopun alus toimitti syyskuussa täydennyksiä piiritettyyn Tobrukiin, ja suojasi Välimeren ja Punaisenmeren saattueita sekä suojasi laivaston raskaita pinta-aluksia niiden ollessa merellä. Alus oli muun muassa 25. marraskuuta suojaamassa taistelulaiva HMS Barhamia, kun sukellusvene torpedoi taistelulaivan. Marraskuussa alus kuljetti joukkoja Haifasta Kyprokselle ja takaisin. Alus oli 30. joulukuuta suojaamassa laivastoa, joka tuki 8. armeijan etenemistä tulittamalla Bardiaa.
Aiheesta muualla

Kuvia tai muita tiedostoja aiheesta HMAS Napier Wikimedia Commonsissa
N-luokan hävittäjät
| --- | --- |
Royal Navy:  HMS Nerissa - HMS Noble(i) - HMS Noble(ii) - HMS Nonpareil
Alankomaiden laivasto:  Hr. Ms. Tjerk Hiddes - Hr. Ms. Van Galen
Australian laivasto:  HMAS Napier - HMAS Nestor - HMAS Nizam - HMAS Norman - HMAS Nepal
Puolan merivoimat:  ORP Piorun
Avaintyönantajat AVAINTA

Avaintyönantajat AVAINTA ry on valtakunnallinen monitoimialainen yksityisen sektorin työnantajaedunvalvontajärjestö. Yhdistyksessä on jäsenyhteisöjä noin 600, joissa työskentelee lähes 36 000; henkilöä [lähde? ]. AVAINTA:lla on monipuoliset yhteistyöverkostot ja tiiviit yhteydet kuntasektorin toimintaan ja kehittämiseen.
AVAINTA sopii monialaisen työehtosopimuksen, joka kattaa mm. hallinto- ja toimistoalan-, sosiaali- ja terveydenhuollon ja teknisen alan henkilöstön. Lisäksi AVAINTA sopii muita ala- ja jäsenyhteisökohtaisia työehtosopimuksia.
AVAINTAn hallituksen puheenjohtaja on Kuntaliiton varatoimitusjohtaja Timo Kietäväinen. AVAINTA:n toimitusjohtajana aloitti OTK Vesa Laine 9.2.2015. Avaintyönantajat AVAINTA ry tunnettiin aiemmin nimellä Palvelulaitosten työnantajayhdistys ry (PTY).
Aiheesta muualla

Avaintyönantajat AVAINTA ry
HMS Crescent (H48)

| HMS Crescent |
| --- | --- |
 Alus Kanadan laivaston HMCS Fraserina

Aluksen vaiheet
Rakentaja:  Vickers-Armstrong, Barrow-in-Furness
Kölinlasku:  18. joulukuuta 1930
Laskettu vesille:  29. syyskuuta 1931
Palveluskäyttöön:  15. huhtikuuta 1932
Poistui palveluskäytöstä:  Kanadan laivastolle 17. helmikuuta 1937
Tekniset tiedot
Uppouma:  1 397 t (standardi) 1 974 t (maksimi)
Pituus:  100 m
Leveys:  10,1 m
Syväys:  3,8 m
Koneteho:  36 000 hv
Nopeus:  35,5 solmua
Miehistöä:  181
Aseistus
Aseistus:  4 × QF 4,7" Mk IX -tykkiä yksiputkisina CP Mk XIV -asennuksina 1 × QF 12 naulan 20 cwt Mk I -ilmatorjuntatykki 2 × QF 2 naulan Mk II yksiputkisina Mk II -asennuksina 8 × 21" torpedoputkea 18 × syvyyspommia
HMS Crescent (viirinumero H48) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti sen palvelukseen 17. helmikuuta 1937 River-luokan aluksena HMCS Fraser.
Valmistus

Alus tilattiin 9. heinäkuuta 1930 vuoden 1930 laivasto-ohjelmassa Barrow-in-Furnessista Vickers-Armstrongilta, missä köli laskettiin 1. joulukuuta telakkanumerolla 668. Alus laskettiin vesille 29. syyskuuta 1931 ja otettiin palvelukseen 15. huhtikuuta 1932.
Palvelus

Palvelukseen otettaessa alus oli koealuksena testattaessa Seaglis -tyyppisiä potkureita, jotka olivat käytössä Italian laivaston aluksissa. Potkureissa ei havaittu merkittävää eroa käytössä olleisiin Amiraliteetin potkureihin. Koeajojen päätyttyä se liitettiin Kotilaivaston 2. hävittäjälaivueeseen. Alus oli 1934 Länsi-Intiassa.
Alus määrättiin Välimeren laivastoon ja edelleen Punaiselle merelle valvomaan meriliikennettä Italian hyökättyä Etiopiaan. Aluksen palattua kotimaahan se siirrettiin reserviin. Alus sijoitettiin Chathamiin reserviläisten koululaivaksi. Alus siirrettiin 17. helmikuuta 1937 Chathamissa Kanadan laivastolle nimellä HMCS Fraser. Alus saapui 3. toukokuuta 1937 Esquimaltiin.
Hauhon musiikkijuhlat

Hauhon musiikkijuhlat on järjestetty vuosittain vuodesta 2002 kesällä Hauholla, joka vuodesta 2009 on kuulunut Hämeenlinnaan. Juhlien painotus on jousimusiikissa. Esityspaikkoina palvelevat Hauhon seurakunnan keskiaikaa edustava harmaakivikirkko, Hahkialan kartano ja Hauhon pappila, viime vuosina myös Hattulan kirkko sekä Hämeenlinnan kirkko ja vanha palokunnantalo. Festivaalin suunnittelusta ja taiteellisesta johdosta on alusta asti vastannut alttoviulisti Olli Kilpiö sellisti Mikko Ivarsin kanssa.
Aiheesta muualla

Hauhon musiikkijuhlat -tapahtuman kotisivut
Hauhon Vuolijoen työväentalo

| Vuolijoen työväentalo |
| --- | --- |
Sijainti:  Vuolijoki (Hauho), Hauho
Valmistumisvuosi:  1926
Rakennuttaja:  Vuolijoen Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vuolijoen työväentalo oli Hauhon kunnan (vuodesta 2009 lähtien osa Hämeenlinnaa) Vuolijoen kylässä sijainnut työväentalo.
Historiaa

Vuolijoen työväenyhdistys perustettiin vuonna 1917. Kansanedustaja Väinö Vuolijoki lahjoitti yhdistykselle tontin, ja sille rakennetun työväentalon vihkiäisiä vietettiin kesäkuussa 1926. Ohjelmassa oli päiväjuhla puheineen ja urheilukilpailuineen sekä iltajuhla, jossa muun muassa esitettiin näytelmä Miksi Saara nauroi. Iltajuhlassa oli yleisöä lähes 200 henkeä.
Vuonna 1931 yhdistyksen jäsenluku oli 12. Seuraavana vuoden keväällä talolla pidettiin piiritoimikunnan järjestämiä luento- ja opastuskursseja, joilla oli 19 osallistujaa. Kurssien päättäjäisissä, jotka pidettiin 29.5., oli ohjelmassa muun muassa laulua, lausuntaa, puhe, kurssilaisten esittämä näytelmä sekä lopuksi tanssia. Talon tai yhdistyksen myöhemmistä vaiheista ei ole tietoa.
Hauhon Portaan työväentalo

| Portaan työväentalo |
| --- | --- |
 Hauhon Portaan työväenyhdistyksen talo.
Sijainti:  Porras, Hauho
Valmistumisvuosi:  1909?
Rakennuttaja:  Portaan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Portaan työväentalo oli Hauhon kunnan (vuodesta 2009 lähtien osa Hämeenlinnaa) Portaan kylässä sijainnut työväentalo.
Historiaa

Portaan työväenyhdistys perustettiin vuonna 1906. Alkuvuosikymmeninä yhdistyksen jäsenluku vaihteli 10–20 välillä. Talon yhdistys hankki ilmeisesti vuonna 1909.
Talolla järjestettiin muun muassa iltamia ja kesäjuhlia. Vuonna 1930 siellä pidettiin piiritoimikunnan järjestämiä luento- ja opastuskursseja. Aiheina oli kirjanpito ja järjestötyö. 30.11.1939 ilmoitettiin reserviläisten perheiden avustamiseksi järjestettävästä iltamasta. Talon tai yhdistyksen vaiheista vuoden 1939 jälkeen ei ole tietoa.
HMS Cressy (1899)

| HMS Cressy |
| --- | --- |
 HMS Cressy

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  12. lokakuuta 1898
Laskettu vesille:  4. joulukuuta 1899
Palveluskäyttöön:  28. toukokuuta 1901
Poistui palveluskäytöstä:  upotettu 22. syyskuuta 1914
Tekniset tiedot
Uppouma:  12 000 t
Pituus:  144 m
Leveys:  21,18 m (kokonaispituus)
Syväys:  7,92 m
Koneteho:  21 000 ihp
Nopeus:  21 solmua (39 km/h)
Miehistöä:  760
Aseistus
Aseistus:  2 × BL 9,2" Mk X -tykkiä 12 × BL 6" Mk VII -tykkiä 12 × QF 12 naulan 12 cwt laivatykkiä 3 × QF 3 naulan Hotchkiss -tykkiä 2 × 18 " torpedoputkea
HMS Cressy oli Britannian kuninkaallisen laivaston Cressy-luokan panssariristeilijä, joka palveli ensimmäisessä maailmansodassa.
Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 12. lokakuuta 1898. Alus laskettiin vesille 4. joulukuuta 1899 ja valmistui 28. toukokuuta 1901.
Palvelus

Ensimmäisen maailmansodan alkaessa Cressy oli sijoitettuna reserviin, mistä se palautettiin palvelukseen miehitettynä reserviläisillä. Alus liitettiin Cressy-luokan aluksista muodostettuun kontra-amiraali Henry H. Campbellin johtamaan 7. risteilijälaivueeseen, joka liitettiin osaksi Harwichiin sijoitettuja laivastovoimia osaksi Pohjanmeren valvontajoukkojen risteilijäosasto C:tä valvomaan Pohjanmeren eteläosaa.
Alus oli kahden sisaraluksensa kanssa tulossa 22. syyskuuta satamaan tankatakseen. Osasto matkasi jonossa kymmenen solmun nopeudella, kun Saksan keisarikunnan laivaston sukellusveneen SM U-9:n päällikkö luutnantti Otto Weddigen havaitsi alukset. Sukellusveneestä laukaistiin torpedo HMS Aboukiriin, jonka köli katkesi. Alus upposi 20 minuutissa, jolloin 527 miestä sai surmansa. Cressy ja HMS Hogue luulivat aluksi aluksen osuneen miinaan aloittaessaan pelastustyöt, jolloin sukellusvene laukaisi vielä kaksi torpedoa Hogueen ja kaksi Cressyyn upottaen kummatkin.
Helavyö

Kansallispukuja, miehellä helavyö
Helavyö eli lappavyö on osa eteläpohjalaisen miehen kansallispukua. Helavyöhon on pujotettu kymmeniä metallisia, kullan värisiä solkia eli lappoja. Vyöllä kannetaan yleensä mukana kahta puukkoa (eli niin sanottua kaksineuvoista), isompaa puukkoa eli pitopuukkoa ja pienempää eli jungia. Helavyötä ei pujoteta housujen vyölenkkeihin, vaan se roikkuu hiukan lanteilla, kallellaan yleensä vasemmalle puolelle.
»Sillä jungilla eli pikkupuukoolla syärähän askista voita ja näperrethän palavattua lampahan reittä, krassathan piippua ja pirethän pikkupoikia kuris. Isoo puukkoo on pitopuukkoo, sitä käytethän häis, ristiääsis, naittajaasis ja sitte sillä ratkothan raavasten miästen kesken periaatteellisia kysymyksiä. » 
(– Iisakki Järvenpään helavyöpuukon mukana tullut runo helavyön puukoista)
Helavyö puukkoineen.
Helavöitä ja pohjalaisia perinnepuukkoja valmistaa esimerkiksi kauhavalainen Iisakki Järvenpää Oy.
Helavyö on kuvattuna toisinaan myös taiteessa ja se löytyy muun muassa nykyisestä, vuodesta 2009 lähtien käytössä olleesta Kauhavan vaakunasta.
Aiheesta muualla

Iisakki Järvenpää Oy:n nettisivut
HMS Crocus (M49)

| HMS Crocus |
| --- | --- |
 HMS Crocus

Aluksen vaiheet
Rakentaja:  A. & J. Inglis, Glasgow
Kölinlasku:  26. lokakuuta 1939
Laskettu vesille:  26. toukokuuta 1940
Palveluskäyttöön:  20. lokakuuta 1940
Loppuvaihe:  myyty 1946
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × syvyyspomminheitintä Mk II, joihin yhteensä 40 syvyyspommia
HMS Crocus (viirinumero M49) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1939 Glasgow'sta A. & J. Inglis Limitediltä, missä köli laskettiin 26. lokakuuta 1939. Alus laskettiin vesille 26. toukokuuta 1940 ja valmistui 20. lokakuuta.
Palvelus

Alus myytiin 1946.
Gunstein Bakke

| Gunstein Bakke |
| --- | --- |
 Bakke vuonna 2012.
Henkilötiedot
Syntynyt: 30. maaliskuuta 1968 (ikä 56) Arendal, Norja
Ammatti:  kirjailija, kääntäjä
Kirjailija
Äidinkieli: norja
Tuotannon kieli: uusnorja, kirjanorja
Aiheesta muualla
Löydä lisää kirjailijoitaKirjallisuuden teemasivulta
Gunstein Bakke (s. 30. maaliskuuta 1968 Arendal) on norjalainen kirjailija, runoilija ja norjantaja. Hän valmistui vuonna 1995 Oslon yliopistosta, jossa hän opiskeli kirjallisuustiedettä, ranskan kieltä ja aatehistoriaa. Tämän jälkeen hän työskenteli toimittajana NTB-uutistoimistossa sekä konsulenttina eri kustantamoissa. Vuonna 2000 ilmestyi hänen esikoisteoksensa, Kontoret-romaani. Siinä hän käytti kirjanorjaa, mutta hän on sittemmin kirjoittanut myös uusnorjaksi. Bakken ensimmäinen runokokoelma Murskueteknikkane ilmestyi vuonna 2012.
Teokset > Romaanit

Kontoret (Gyldendal, 2000)
Den indre oldind (Gyldendal, 2005)
Maud og Aud : Ein roman om trafikk (Oktober, 2011)
Havende (Oktober, 2016)
Austalgi (Oktober, 2021)
Teokset > Runokokoelmat

Murskueteknikkane (Oktober, 2012)
Håndbok (Oktober, 2018)
Teokset > Käännöksiä

Juliana Spahr: Alle med lunger kopla saman (Gyldendal, 2008)
Willy Kyrklund: Meisteren Ma / Polyfem forvandla (Gyldendal, 2009)
Mahmoud Darwish: Det er en sang, det er en sang (Gyldendal, 2009)
Carolyn D. Wright: Skake (Samlaget, 2012)
Aiheesta muualla

Kuvia tai muita tiedostoja aiheesta Gunstein Bakke Wikimedia Commonsissa
HMS Crusader (H60)

| HMS Crusader |
| --- | --- |
 HMCS Ottawa (H60)

Aluksen vaiheet
Rakentaja:  Portsmouthin telakka
Kölinlasku:  12. syyskuuta 1930
Laskettu vesille:  30. syyskuuta 1931
Palveluskäyttöön:  15. kesäkuuta 1932
Poistui palveluskäytöstä:  Kanadan laivastolle 15. kesäkuuta 1938
Tekniset tiedot
Uppouma:  1 397 t (standardi) 1 974 t (maksimi)
Pituus:  100 m
Leveys:  10,1 m
Syväys:  3,8 m
Koneteho:  36 000 hv
Nopeus:  35,5 solmua
Miehistöä:  181
Aseistus
Aseistus:  4 x QF 4,7" Mk IX -tykkiä yksiputkisina CP Mk XIV -asennuksina 1 x QF  12 naulan 20 cwt Mk I -ilmatorjuntatykki 2 x QF 2 naulan Mk II yksiputkisina Mk II -asennuksina 8 x 21" torpedoputkea 18 x syvyyspommia
HMS Crusader (viirinumero H60) oli Britannian kuninkaallisen laivaston C-luokan hävittäjä maailmansotien välillä. Alus myytiin Kanadalle, joka otti sen palvelukseen 15. kesäkuuta 1938 River-luokan aluksena HMCS Ottawa.